
INTRODUCTIO. 

-A-liud  mihi  quidem  proposueram  speciminis  inauguralis  thema  ex  ana- 
tomia  et  physiologia  comparata , ejusque  respectu  experimenta  jamjara 
atque  observationes  in  ranae  specie  singulari  institueram;  sed  fatali  neces- 
sitate coactus  hocce  thema  dissertationis  pro  tempore  seposui,  et  id  quidem 
partim  ob  penuriam  temporis  ad  hoc  solvendum  problema  necessarii, 
partim  quoque,  quia,  praeterquam  quod  difficile  explanatu  est  argumentum, 
verebar,  ne  aestivo  tempore  praeterfugiente  extricare  non  potuissem,  quae 
aestate  solummodo  observare  licet.  Hinc  admodum  convenire  videbatur, 
aliam  mihi  eligere  materiem  de  qua  dissertationem  exhibeam  inauguralem. 
Sed  quamnam?  Diu  haesitabam  dubius,  qualem  rem  tractarem,  usquedum 
monente  dissertatione : de  vitiis  circa  abdomen  congenitis , nuperrime  adhuc 
in  lucem  edita,  museum  anatomicum  adirem,  quod  quidem  per  breve  modo 
tempus,  sed  egregiis  revera  thesauris  floret  anatomicis , et  speciali  erga 
me  benevolentiae  directoris  instituti,  Cl.  Professoris  May  er  debeo  liuncce 
casum,  quem  in  sequentibus  communicabo  pagellis. 

Ad  haec  commemorare  velim,  Cl.  Professorem  Mayer  me  in  inquirendo 
et  describendo  hocce  foetu,  nec  non  incessus  delineatione  consilio  suo  ad- 
juvasse,  ita,  ut  quod  ad  praecisam  exactamque  descriptionem  nil  amplius 
desiderandum  remaneat,  quare  Viro  liuic  Clarissimo,  et  de  me  bene  merito 

I summas  ago  gratias. 

Antequam  vero  conditionem  somaticam  hujus  foetus  indicabo,  liceat 
; mihi  prius  respectum  habere  ad  systema,  quod  Exp.  Weese  in  disserta- 
tione sua:  de  cordis  Ectopia j Berolini  MDCCCXIX , promulgavit,  et  de 
quo  primum,  tum  vero  de  illo  nosologiae  ectopiarum  cordis  systemate, 
quod  mihi  ipsi  tanquam  magis  idoneum  arripiendum  videbatur,  quaedam 
i promulsidis  loco  dicenda  erunt. 

Permulti  casus , qui  situs  cordis  varite  mutationis  respectu  exstant, 
egregio  calamo  virorum  celeberrimorum  desciipti,  in  operibus  eorum 

singuli  inveniendi  (multorum  collectio  vero,  revera  accurata,  in  supra 
memoreta  dissertatione  habenda  est),  satis  superque  demonstrant,  minime 
rarum  esse  hocce  vitium  conformationis ; et  si,  qui  exstant  casus  inter  se, 
comparantur  resultant  quasi  permultae  varietates  ejusdem,  ita,  ut  cujus  vis 
rei  respectu,  systemalica  quaedam  divisio  illorum  magnopere  suo  loco 
videatur.  Talem  divisionem  invenies  a Cei.  MeckeliOj  qui  genera  hujus 
vitii  desumit  a vario  gradu  extensionis  fissurae  corporis,  et  in  varia  inten- 
sitate  fundamentum  divisionis  in  species  posuit.  Haec  vero  divisio,  prouti 
Exp.  TVeese  recte  commemoravit,  nonnisi  manca  est,  ita,  ut  non  omnes 
casus  subsumi  possint. 

Aliorum  forsan  divisionis  respectu  non  habito,  mihi  potissimum  men- 
tionis dignum  videtur  systema,  quod  placuit  auctori  supra  memoratae  dis- 
sertationis. En  illud: 

ORDO  I. 

ECTOPIA  CORDIS  PECTORALIS. 

Genus  I.  E.  C.  pectoralis  cum  sterni  et  costarum  integritate. 

Species  i.  E.  C.  pectoralis  sine  complicatione  cum  alia  difformitale. 
Species  2.  E.  C.  pectoralis  cum  aliis  formationis  erroribus  complicata. 
Genus  II.  E.  C.  pectoralis  cum  sterni  fissura  vel  defectu. 

Species  1.  E.  C.  pectoralis  sine  complicatione. 

Species  2.  E.  C,  pectoralis  cum  aliis  deformationibus  conjuncta. 

ORDO  II. 

ECTOPIA  CORDIS  VENTRALIS. 

Genus  I.  E.  C.  ventralis  cum  sterni  et  costarum  integritate. 

Species  1.  E.  C.  ventralis  nuda. 

Species  2.  E.  C.  ventralis  sacco  hernioso  cincta. 

Genus  II.  E.  C.  ventralis  cum  sterni  et  costarum  mutilatione  rei  defectu. 
Species  r.  E.  C.  ventralis  nuda. 

Species  2.  E.  C»  ventralis  sacco  hernioso  cincta. 

Si  hujus  systematis  singula  animo  reputemus,  mihi  videtur  in  distri- 
butione huc  spectantium  vitiorum  in  E.  G.  pectoralem  et  E.  C.  ventralem 
qua  ordines,  genearliora,  quae,  necesse  est,  ut  primum  teneant  locum  in 
systemate,  non  satis  respecta  esse,  ac  fas  fuisset;  prouti  hocce  dillucida- 
bitur  in  subsequente  a me  subjungenda  divisione»  Deinde  quoque  genera 
in  supra  allato  systemate  non  satis  distincta  videntur;  exempli  gratia 
generis  secundi  primi  ordinis;  nempe:  E.  G.  pectoralis  cum  sterni  fissura 
vel  defectu  mentio  fiat. 

In  omnibus,  quae  modo  exstant  operibus  chirurgicis,  satis,  et  rei  ipsi 
summe  convenienter  distinguitur  fissuram  inter  et  defectum.  Fissura  una- 
quaeque  forsan  et  defectus  cognominari  potest,  minime  vero  omnis  defectus 
est  fissura.  Aptius  ergo  fissura  et  defectus  utraque  in  generibus  sibi 
locum  exposcunt. 

Tantum  de  illis,  quae,  ad  opinionem  meam  in  systemate  a Weese 
elaborato,  adhuc  desiderari  possunt. 

Quibus  praemissis  facile  quasi  resultant  omnia,  quae,  prouti  mihi  vi- 
detur , ad  distributionem  supra  allatam  aliquo  modo  tamen  emendandam 

l 

inserviunt. 

Minime  vero  inficiari  volo , hocce , tali  modo  aliquanto  emendatum 
systema,  non  aliam  adhuc  emendationem  admittere,  exempli  causa  locus 
Ectopiae , an  illa  contigerit  nempe  in  colli  inferiore  parte , cujus  casus 
adsunt,  an  in  pectore,  an  per  diaphragma,  fundamentum  divisionis  in 
genera  nobis  aliud  offerre  possit,  quod  forsan  majore  insigne  esset  prae- 
cisione. Non  minus  etiam  Character  specierum  singularum  aptius  po- 
nendus esset  in  conditione  sterni  costarum  atque  pericardii,  cujus  in 
divisione  et  Exp.  TVeese  respectum  non  habuit. 

Sed  prohdolor  varietas  casuum  attamen  hucusque  non  tanta  est,  ut 
singularum  specierum  observatio  adduci  queas.  Eamque  ob  causam  nil 
amplius  expectes  a me , lector  benevole  quaeso , nisi  simplicem  emenda- 
tionem superioris  systematis. 

Equidem  mihi  persuasum  habeo;  ectopiam  ordinem  in  systemate 
efficere  non  posse,  sicut  Exp.  TYeese  hoccc  voluit;  sed  potius  consistere 

illam  in  dislocatione.  Hsecce  dislocatio,  respectu  cordis,  seque  ac  ad 
exteriora  contingit,  etiam  interna  esse  potest,  quae  ultima  vero  non  est 
ectopia;  ectopia  cordis  autem  nil  est  aliud  nisi  dislocatio  cordis  ad  ex- 
teriora. 

Dislocatio  cordis  ergo,  qua  ordo,  primum  teneat  locum  in  subsequente 
divisione,  quam  secundum  omnes,  qui  exstant,  casus  disponere  nunc  sus- 
cipiam. Atque  haec  erit  nostra,  quam  dicunt,  classificatio. 

ORDO  VITII  AGNATI. 

DISLOCATIO  CORDIS. 

SERIES  I.  Disloc • Cord ■ ad  intiiSj  sive  interna.  * 

SERIES  II.  Disloc.  Cordis  ad  extus.  — Haec  secunda  series  venit  no- 
mine Ectopiae  Cordis. 

A.  E.  C.  per  parietem  thoracis  anteriorem. 

Genus  I.  E.  C.  cum  sterni  et  costarum  integritate. 

Species  r.  sine  complicatione.  JVeese  observatio  in  agno. 

Species  2.  cum  complicatione,  JEaubonaeus , SckulziuS. 

Genus  II.  E.  C.  cum  sterni  fissura. 

Species  l-  sine  complicatione.  Biittner  infans  fcemina  a TEeese 
denuo  descripta.  Martinez. 

Species  2.  cum  complicatione.  Observatio  desideratur. 

Genus  III.  E.  C.  cum  sterni  defectu. 

Species  1.  sine  complicatione.  Sandifort.  Casus  ex  theatro  anato- 
mico nostro  Bonnensi  a me  descriptus. 

Species  2.  cum  complicatione,,  MauchardtuSj  Gilibertus } Tourtelius, 
Huenerwolfius , Biittner • Foetus  masculus  a Weese  denuo  de- 
scriptus. Kiistnerj  MoratiduSj  Cerutti.  Observationes  nov?e  in 
quatuor  fcetubus  Musei  Berol.  St  ens  onus,  MeriuSj  Chabelardus, 
Grandius.  — In  brutis  Hoffmannus.  Sceleton  vituli  in  Museo 
scholae  veterinariae  Berolin. 

B.  E.  C.  per  parietem  thoracis  inferiorem  seu  diaphragma. 

Genus  I.  E.  C.  cum  sterni  et  costarum  integritate. 

Species  l.  E.  C.  per  diaphragma  s.  nuda.  Procliashcij  Herold. 

Species  2.  E.  C.  per  diaphragma  sacco  hernioso  cincta.  Sandifort . 

Genus  II.  E.  C.  per  diaphragma  cum  sterni  et  costarum  mutila- 
tione  yel  defectu. 

Species  1.  E.  C.  per  diaphragma  nuda.  PineliuSj  Malacam ius. 

Species  2.  E.  C.  per  diaphragma  sacco  hernioso  cincta.  FoigteliuSj 
Fleischmawius.  — In  Brutis.  Cerutti . 

Distributis  ita  observationibus  circa  ectopiam  cordis  similiter,  aliqua  licet 
cum  modificatione,  ac  illas  distribuerat  Exp.  IVeese , mihi  adhuc  superest 
ad  plane  exhibendam  materiem  mihi  propositam,  subjungere  casum  ectopiae 
cordis  a me  inquisitum  atque  consignatum , qui  in  systemate  locum  sibi 
exposcit  in  ectopiis  cordis  per  parietem  pectoris  anteriorem  cum  sterni 
defectu  sine  complicatione. 

DESCRIPTIO  CASUS  ANATOMICI 

ECTOPIAE  CORDIS. 

Foetus  ille,  foeminini  generis,  de  cujus  historia  nihil  patet,  et  quem 
Experientissimus  Dr.  Hoepfner , Consiliarius  Medicus  apud  Aquisgranenses, 
Museo  anatomico  nostro  cum  multis  aliis  speciminibus  egregiis  suppedi- 
tavit, solitam  magnitudinem  quidem  atque  pondus  non  attingit;  attamen 
justam  mensium  seriem  sine  dubio  explevit : quod  concludere  licet  ex 
cutis  conditione , quae  sine  rugis  est , nec  non  ex  unguium  pedum  ma- 
nuumque evolutione  perfecta , atque  ex  capillis.  Caeteroquin  pulmonum 
conditio  nos  certiores  facit,  vixisse  illum,  aliquod  per  tempus  saltem  post 
partum. 

Pondus  illius  quinque  librarum  medicinalium  efficit.  Dimensio  a 
vertice  ad  plantam  pedis  usque,  sedecim,  itidem  a vertice  ad  os  coccygis, 
undecim  digitorum  explet. 

Capitis  circumferentia  est  sex  digitorum  cum  quinque  lineis ; diameter 
illius  transversa,  ab  ossificationis  puncto  unius,  ad  illud  alterius  ossis 
bregmatis,  tres  digitos  et  dimidiatum;  diameter  a fronte  ad  os  occipitale 
Usque , seu  longa , quatuor  digitos  duasque  lineas ; iliaque  a mento  ad 

verticem  usque , sive  diameter  obliqua,  quatuor  digitos  et  quartas  tres ; 
denique  diameter  perpendicularis,  a vertice  ad  os  sphoenoideum  tres  digitos 
cum  dimidio  efficit.  Humerus  ab  humero  distat  quinque  digitis,  atque 
trochanteres  majores  a sese  sejuncti  sunt,  tribus  digitis  et  una  linea. 

Foetus  evolutionem  revera  symmetricam  omnium  partium  prae  se  fert. 
Caput  ex  omni  intuitu  bene  conformatum,  capillis  aliquanto  helvolis  le- 
viter, prouti  assolet,  obtectum,  faciem  formosam  sine  omni  vitio  monstrat. 
Collum  justo  brevius  apparet.  Extremitates  , vitiorum  expertes,  justa  ra- 
tione ad  totum  corpus  gaudent;  thorax  absque  omni  labe  visui  sese  offert ; 
praeterquam  quod  in  medio , circiter  infimam  colli  partem  inter  et  inser- 
tionem funiculi  umbilicalis,  extra  normam  corpus  subrotundum  prominet, 
cum  processu  vermiformi,  qui  terminat  in  funiculo  umbilicali. 

Hujusce  corporis  ipsius  omniumque,  quae  illocum  aliqua  modo  ratione 
gaudent,  conditionem  sequentibus  indicabo. 

CONDITIO  HUIUS  CORPORIS  EXTERNA. 

Forma  illius,  quod  supra  jam  memoravi,  subrotunda  est.  Pars  hujus 
corporis  superior  duobus  insignis  est  processubus,  qui  lateribus  insidunt. 
Unus  eorum,  qui  in  latere  dextro  sese  visui  offert,  magnitudinis  est  nucis 
avellanae;  illeque  lateri  sinistro  insidens  minorem,  sed  etiam  rotundam 
efficit  eminentiam.  Corpus  majus  ovuli  gallinae  magnitudinem  habet.  Su- 
perficies totius  corporis  prominentis  externa  tunica  quadam  sacculi  adinstar 
obducta  apparet,  quae,  tunica  nempe,  nonnullis  in  locis  rugas  efformat, 
in  aliis  vero  vasorum  ramificationes  visui  offert,  quae  per  illam  translucent. 
Haecce  tunica,  vel  potius  superindumentum  corporis  prominentis  ex  omni 
parte  evidenter,  immediateque  cohaeret  cum  cuti  externa  foetus;  aut  potius 
nil  est,  nisi  continuatio  ejus,  quamquam,  quoad  formam  externam,  ab  illa 
distinctum. 

Nonnullis  in  locis  elevatio  hujus  superindumenti  tentabatur,  atque 
arcte  corpori  quidem  adjacens,  minime  vero  illocum  coalitum  invenie- 
batur; ita  ut  maximacum  verosimilitudine  concludere  liceat  liocce  super- 
indumentum sacculi  adinstar  circumdare  corpus  prominens,  quod,  adhuc 

insuper  demonstratur  quasi  rugis  illis,  supra  jamjam  memoratis,  quae  foi- 
rnantur  plicatione  involucri  hujus.  In  parte  corporis  hujus  prominentis 
inferiore  transit  tunica  supra  descripta  involvens  in  supra  memoratum 
processum  vermiformem,  qui  in  origine  sua  latus  aliquanto  et  compla- 
natus, semper  sese  attenuans  excurrit,  usque  ad  locum  insertionis  in  fu- 
niculo umbilicali. 

Haec  apophysis  vermiformis  quoad  habitum  externum  plane  cutis  in- 
fantis conditione  insignis,  colorem  ejus,  ac  uti  ipsa  pilos  monstrat  par- 
vulos, rugasque  longitudinales  majores,,  obliquas  minores  offert.  Incisione 
in  apendicem  facta,  paululum  telae  cellulosae  intus  in  conspectum  venie- 
bat, atque  specillum  facili  negotio  introductum,  satis  superque  demonstrat, 
hunc  processum  vermiformem  nil  esse  nisi  continuationem  immediatam 
superindumenti  corporis  in  superficie  pectoris  prominentis.  Cutis  in  re- 
gione circa  prominentiam  descriptam,  sursum  dextrorsum  sinistrorsumque 
haud  longo  spatio  , deorsum  vero  ad  insertionem  usque  funiculi  umbili- 
calis, ergo  in  extensione  digiti  unius  et  dimidiati , plane  ejusdem  condi- 
tionis est  ac  superindumentum  saepius  memoratum.  In  superiore  hujus 
corporis  parte,  in  illo  loco  nempe,  quo  adhaeret  superficiei  pectoris,  vasa 
majora,  a processubus  supra  jam  memoratis  lateralibus  ejuasi  procedentia, 
in  conspectum  veniunt,  quae  superindumento  communi  totius  prominentiae 
obducta  sese  propagant  in  pectoris  cavum , extra  omne  dubium  ponunt, 
hoc  corpus,  quasi  suspensum  in  vasis  illis,  cor  esse , quod  sede  sua  nor- 
mali in  cavo  pectoris  relicta  foras  protrusum  est,  incumbens  plano  exeat- 
vato,  quod  format  cutis  externa  supra  descripto  modo  degenerata. 

Haec  fere  sunt  omnia,  quae  moneam  de  habitu  hujus  infantis  externo. 
Jamjam  ad  ea  accedo,  quae  interna  singularum  partiumperscrutatio  exhibuit. 

Digito  circiter,  mensurae  parisiensis,  a margine  superiore  aperturae 
illius,  per  quam  vasa  supra  memorata  cavum  'pectoris  intrant,  incisione 
orbiculari  integumenta  pectoris,  unaque  eodem  modo  et  jam  illa  abdominis 
dissecabantur. 

Separatis  a sterno  atque  costis  integumentis,  iliisque  et  tela  cellulosa 
remotis,  sterni  manca  evolutio  prae  omnibus  in  epiphaniam  veniebat. 

Corpus  sterni  et  processus  xiphoideus  plane  desunt,  et  solummodo  ma- 
nubrium , bene  evolutum  inveniebatur.  Ossa  clavicularia  absque  omni 
difformitate  in  superiore  manubrii  margine  laterali  insidunt;  atcjuc  arcte 
infra  illa  in  utroque  latere  cartilago  primoe  costae , in  margine  vero  laterali 
inferiore  manubrii,  prouti  hocce  assolet  in  statu  normali,  cartilago  secundae 
costae  sese  cum  manubrio  conjungunt. 

Tertiae  costae  cartilagines  ab  utroque  latere  infra  manubrium  conve- 
niunt, et  tali  modo  cum  manubrii  inferiore  margine  conjunctae  sunt.  Cae- 
terarum  autem  costarum  cartilagines  sibi  quasi  superincumbunt,  itaque 
cartilagini  tertiae  costae  utriusque  lateris  accretae  conformant  arcum  carti- 
lagineum, qui,  arcus  nempe,  portam  quasi  exhibuit  cordi  prolapso. 

Cceteroquin  omnes  costae  et  numero  et  conformatione  ad  naturam 
sunt,  nisi  excipere  velis  cartilaginum  inter  sese  accretionem. 

Dimensio  manubrii  sterni  in  longum  novem  et  in  latum  septem  linea- 
rum, atque  ossificatio  illius  normaliter  progressa  est. 

Dissectis  deinde  osse  claviculari  a manubrio  sterni,  et  costis  utrius- 
que lateris  , nec  non  resupinatis  omnibus,  cavum  pectoris  ipsum  sequente 
modo  oculis  sese  offerebat;  arcte  post  manubrium  sterni  primo  in  con- 
spectum veniebat  glandula  thymus,  bene  conformata,  cornubusque  supe- 
rioribus ad  glandulam  usque  thyreoideam  ascendens,  vasis  maguis, 
quae  ibidem  inveniuntur,  incumbens.  Cavitas  pectoris  cor  non  continebat, 
sed  hocce  supra  descripto  modo  foras  prolapsum  erat.  Pericardii  nulla 
vestigia  in  cavitate  conspicienda  erant. 

Cor  ad  pectoris  superficiem  prolapsum  sequenti  modo  sese  habebat: 
involucro  ejus,  quod  conformatum  est  ex  continuitate  cutis  externte  (vide 
supra)  dissecto  nonnullis  in  locis  , non  altera  membrana  (pericardium  for- 
sitan) in  conspectum  veniebat;  sed  statim  fibrae  musculares  transversales 
(cordis  fibrae)  inveniebantur,  planeque  ergo  cor  pericardio  destitutum  erat. 

Tela  cellulosa,  quae  sternum  inter  et  vasa  supra  memorata  sat  magna 
quantitate  inveniebatur,  resecta,  vasa  ipsa  sequenti  modo  sese  habebant. 

In  dextro  latere  visui  sese  offerebat  vena  cava  superior,  cui  norma- 
liter se  infundebant,  vena  media  atque  vena  subclavia  sinistra,  crassitic 


supranormali  insignis;  dimensioque  illius  a corde  ad  venam  subclaviam 
est  digiti  unius  quatuorque  linearum,  revera  et  liaecce,  pl usquam  normalis 
est.  Deinde  sinistrorsum  magis  subsequitur  arteria  aorta,  cujus  ramus 
ascendens  (a  corde  nempe  ad  truncum  anonjmum)  digitum  unum  cum 
tribus  lineis  efficit.  Haecce  longitudo  minime  quoque  ad  naturam  est. 
Insuper  adhuc  truncus  anonymus  ramulum  mittit  ad  glandulam  thy- 
mus. Exinde  subsequitur  in  sinistro  latere  arteria  pulmonalis,  quae  plane 
normaliter  sese  habet;  ductus  arteriosus  Botalli  vero  majore,  quam  normali 
magnitudine  itidemque  gyrato  insignis  est  decursu,  Dimensio  illius  in 
longum  (cum  illis  curvationibus,  quas  efficit  in  decursu  suo)  digiti  est 
et  quatuor  linearum;  sine  illis  curvationibus  vero,  solummodo  ergo  di- 
stantia ostiorum,  decem  lineas  efficit.  Insuper  adhuc  respectu  ductus  ar- 
teriosi Botalli  mentionis  dignum  mihi  videtur,  ostium  illius  in  arteriam 
aortam,  quod,  antequam  in  convexitate  arcus  aortae  truncus  ascendit  ano- 
nymus, invenitur.  Pulmones  plusquam  normaliter  evoluti  sunt  lobusque 
illorum  sinister  inferior  non  insignis  est  illa  excavatione,  quam  offert  situ 
cordis  normali.  Nervus  vagus,  sicuti  et  nervus  sympathicus  plane  ad 
naturam  sese  habent;  sed  nervus  phrenicus  decurrit  in  latere  vasorum 
majorum  externo.  Extra  hucusque  descriptas  abnormitates,  cavum  pectoris 
nil  amplius  memoratu  dignum  offert.  Diaphragma  plane  incolume  adest. 

Resupinatis  et  nunc  abdominis  integumentis  communibus  nihil  quod 
extra  normam  esset  sese  praebuit,  nisi  plus  justo  evolutum  hepar  pro  cor- 
poris saltem  pondere  atque  magnitudine.  Cystis  fellea  nihil  bilis  continet- 
Renes  atque  renes  succenturiati,  quorum  ratio  inter  se  invicem  eadem  fere 
est,  ac  in  adultis,  involucro  celluloso  sat  denso  obtecti  sunt,  neque  forma, 
neque  structura  a natura  aberrant.  Uterus  magnitudine  praesertim  insignis 
est.  Pelvis  caeterum  bene  conformata  ossaque  pubis  symphysi  inter  se 
cunj uncta  sunt. 

Enceplialum  et  medulla  spinalis  cujus  vis  abnormitatis  expertes  sese 
offerunt. 

Ad  casum  ita  descriptum  magis  illustrandum  duae  tabulae  adjecta?  sunt,  quarum 
prima  sistit  foetum;  secunda,  couditionem  sterni  cordisque  prolapsi;  caeteroquin  vide 
explicationem  tabularum. 

E P I L O G U S. 

Quamquam  antiquioris  jamjam  setatis  auctores  operam  navarent 
extricandae  vitiorum  cognatorum  naturae  ; attamen  hucusque  nonnisi  incerta 
habemus,  et  incerta  nobis  erunt , quamdiu  generationis  et  normalis  foetus 
evolutionis  negotium  nos  non  plane  innotescit. 

Summopere  respectabiles  sunt  quidem  observationes  praestantissimorum 
virorum  nostrae  aetatis  magna  cum  diligentia  institutae  circa  pulli  incubati 
evolutionem  , et  revera  permultum  conferunt  illae  ad  generationis  proces- 
sum dillucidandum ; sed  haecce  omnia  aliter  sese  habere  possunt  in  caeteris 
animalibus  et  in  homine.  Minime  ergo  haec  analogia  solummodo  nos 
certiores  reddere  valet  de  natura  vitiorum  cognatorum  in  homine. 

Diversimode  ab  antiquioris  aetatis  temporibus  hucusque  derivata  sunt 
vitia  illa , quibus  etiam  ectopiae  adnumerantur , atque  nunc  potissimum 
causa  in  conformatione  impedita  quaeritur.  Sed  nescio  , cur  non  et  me- 
chanica causa  tale  vitium  producere  queat.  Casus  hujus  dissertationis, 
atque  alii  originem  dislocationum  ex  causa  mechanica,  ad  opinionem  meam, 
comprobare  videntur;  et  certus  sum  , complures  hanc  originem  demon- 
strare , dummodo  inquisitores  illorum  magis  respectum  haberent  iu 
organorum  evolutionem  , quae  una  cum  protrusis  in  statu  normali  cavum 
explere  solent,  exempli  causa  cavum  pectoris  in  foetu  supra  a me  descripto 
extra  vasa  cordis  praesertim  crassitie  peccantia  offerebat  plus  justo  evo- 
lutos pulmones,  quorum  lobus  sinister  inferior  non  insignis  erat  excisione 
illa,  quae  tum  adest,  si  cor  normali  suo  situ  gaudet.  Similia  quoque 
refert  Biittnerus  de  infante  fsemina  (vide  supra)  in  observationibus  suis 
anatomicis. 

VITAE  CURRICULUM 

EX  DECRETO  GRATIOSAE  FACULTATIS  MEDICAE  BONNENSIS  ADIECTUM. 


Ego  II.  I.  Haan,  Arnsberg®  ad  Rliuram,  in  Ducatu  Guestphali®,  calendis  Juniis 
anni  MDCCC  natus  sum;  patrem  veneror  H.  I.  Haan,  procuratorem  consilii  aulici 
et  notarium  publicum,  matrem  Elisabetham  e gente  Dunker  oriundam  , ambo  adhuc 
sospites. 


rrima  aetate  parentum  optimorum  praecipua  cura  nil  impedimento 
inibus,  quae  pnerili  animo  conveniunt,  imbuerer  doctrinae  alimentis, 


Inde  a teneri 
erat,  quominus  omnibus, 
simulque  prima  linguae  latinac" ponerem  rudimenta.  Deinde  Gymnasium  urbis  patriae 
adii,  ubi  per  sex  annorum  spatium  continuum  versatus,  praeceptores  habui  pie  co- 
lendos. Examine  pro  maturitate  rite  absoluto,  autumno  anni  MDCCCXX  medicinae 
studium  aggressurus,  splendidissimam  Rhenanam  litterarum  universitatem  petii,  et 
matriculae  universitatis  inscriptus,  Albo  medicorum  ordinis  nomen  dedi. 


Exinde  praelectiones  Professorum,  et  philosophici  et  medicorum  ordinis,  celeber- 
rimorum sequentes  frequentavi : studiorum  philosophicorum  haec  mihi  ratio  erat: 

Logicam  CI.  van  Calker ; anthropologiam , psychicam  et  somaticam  Cl.  Nasse; 
physicen  Cl.  Kastner;  botanicen  generalem  et  entomologiam  Cl.  Nees  ab  Escnbcck 
sen. ; chemiam  etphytochemiamCl.fr.ifoc/io/;  chemiam  pharmaceuticam  et  cryptogamiam 
Cl.  Nees  ab  Esenbeck  jun.  me  edocuere.  Ornithologiam , zoologiam , zootomiam  et 
mineralogiam  Cl .Goldfuss  mihi  tradidit,  qui,  officium  assistentis  in  Museo  rerum  natu- 
ralium mihi  committendo  (quo  officio  per  duos  et  quod  excurrit  annos  functus  sum), 
occasionem  in  rebus  naturalibus  magis  magisque  me  excolendi  mihi  praebuit  optimam. 

Sequitur  nunc  ratio  studiorum,  quae  ad  rem  medicam  pertinent: 

Anatomiam  specialem,  histologiam  seu  anatomiam  generalem  Cl.  Mayer ; osteo- 
logiam  et  syndesmologiam  nec  non  anatomiam  comparatam  Cl.  TVcber  mihi  demon- 
strarunt. Encvclopaediam  et  methodologiam  artis  medicae  Cl.  TVindischmann  mihi 
exposuit.  In  arte  cadavera  dissecandi  duces  mihi  fuerunt  Cl.  Mayer  et  Cl.  TVcber. 
Physiologiam,  therapiam  generalem  et  specialem  Cl.  Nasse  me  edocuit ; eundem  de 
diagnosi  morborum  ore  latino  disserentem  audivi.  Prxlcctiones  medico  forenses, 
totam  pharmacologiam  atque  artem  formulas  medicas  conciuandi  Cl.  E.  Bischoff 
pathologiam  generalem  cum  semiologia  Cl.  Ennemoscr  mihi  tradiderunt.  Pathologiam 
et  therapiam  morborum  chirurgicorum,  opthalmiatricen , akiurgiam , fasciarum  usum 
atque  doctrinam  de  fracturis  et  luxationibus  ossium  Cl.  a TValther  mihi  tradidit. 
Praelectionibus  de  therapia  acutorum  morborum,  febrium  intermittentium,  de  materia 
medica,  sieuti  et  interpretationibus  latinis  Aretaci  librorum  Cl.  Harlcss  interfui. 

Exercitationibus  clinicis  et  policlinicis  medicis  Cl.  Nasse , duce  per  annum 
integrum  auscultando,  et  p er  idem  temporis  spatim  exercendo  interfui. 

Tn  instituto  clinico  chirurgico  et  ophthalmiatrico  per  duo  semestria  moderatorem 
habui  Cl.  a Ef^alther. 

Cl.  Stein  artis  obstetriciae  utramque  partem  me  docuit,  atque  lectiones  practicas 
in  xenodochio  suo  per  annum  dimidium  mihi  praestitit. 

Quibus  omnibus  viris  gratias  ago  quam  maximas  habeboque  sempiternas. 

THESES. 

j.  Non  omnes  deformitates , quae  vitia  primae  conformationis  impeditae  habentur, 
revera  talia  sunt. 

II.  Differentiam  pleuritidem  inter  et  pneumoniam  tam  quoad  diagnosin , quam  quod 
ad  therapiam  contendo. 

III  Omnis  therapia  nimis  simplex  nocet  aegrotantibus . 

IV.  Chirurgus,  nisi  idem  simul  medicus  est,  haud  utilis  sed  futilis. 

V.  Hydrophobia  morbo  exanthematico  analoga  sese  habet. 

VI.  Exanthematum  chronicorum  classificatio  et  plurium  generum  in  species  diremtio 
illa,  quam  V.  V.  Cl.  Cl.  JVlLLAN  et  Batemjn  susceperunt , multis  numeris  manca 
et  arbitraria  est. 

VII.  Non  sunt  morbi  mentis  per  se. 

VIII.  Extispiciorum  scite  et  prudenter  factorum  in  nosognosia  et  clinice  etsi  summa  sit 
vis  atque  utilitas , tamen  inconsiderate  et  perverse  institutorum  fertilissimus  quoque 
erroris  damnique  fons  esse  potest. 

EXPLICATIO  TABULARUM. 

Figura  I.  Exhibet  totam  foetus  Imaginem. 

Nro.  I.  2.  3.  Cor  prolapsum  cum  atriis  suis. 

1.  Ventriculi  cordis. 

2.  Atrium  dextrum. 

3.  Atrium  sinistrum. 

5.  5-  6.  Vasa  cordis  majora. 

• 4.  Arteria  aorta. 

5.  Arteria  pulmonalis. 

6.  Vena  cava  superior. 

7.  Processus  vermiformis. 

8-  Funiculus  umbilicalis. 

9.  Locus  insertionis  processus  illius  vermicularis  in  funiculo  umbilicali. 

Figura  II.  Exhibet  conditionem  sterni. 

Nro.  I.  2.  3.  4.  5.  6.  7.  uti  in  figura  I. 

8.  Curvatio  ductus  arteriosi  Botalli. 
g.  Manubrium  sterni. 

10.  Plana  articulationis  ossium  clavicularium. 

11.  Cartilagines  costarum.. 

12.  Partes  costarum  resectae. 

13.  l3.  l3.  Arcus  cartilagineus,  a coalitu  omnium  carlilaginum  CXorlus. 

Figura  I.  duas  tertias  offert  magnitudinis  foetus  ipsius. 

Figura  II.  sistit  magnitudinem  partium  naturalem. 

